Source: https://kollegakxxi.com/tag/felulvizsgalati-kerelem/
Timestamp: 2020-02-26 08:55:40
Document Index: 13828743

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ']

felülvizsgálati kérelem – Kollégák a XXI. századi Ügyvédségért
Címke: felülvizsgálati kérelem
Döntött a Kúria – végre folytatódhat az érdemi munka!
Mint az ismert, mi, a Kollégák a XXI. századi ügyvédségért csoportosulás megalakulásunktól kezdve megújult és támadhatatlan legitimációjú budapesti kamarai vezetést akarunk. Meggyőződésünk a Kúria mai döntése fényében sem változott: teljes körű szemléletváltást csak új választások hozhatnak. Mert bár a mai ítélet helyreállította a kamara működőképességét, azt biztosan nem mondta ki, hogy a Budapesti Ügyvédi Kamarában rendben mennek a dolgok. Inkább azt erősítette meg, amit mi is folyamatosan állítottunk: hogy a kamara saját problémáit magának a kamarának, a kamara tagságának kell megoldania.
A jelenlegi helyzetben a kamara hatalmába visszahelyezett vezetésének első és legfontosabb feladata, felelőssége, hogy a – társadalmat modellező módon – kettészakadt ügyvédi kart megbékítse ezzel az ügyvédség megtépázott tekintélyének helyreállítására kísérletet téve.
Másrészről előttük a feladat, hogy a kamara működését átalakítsák, a szabályzatokat a tagság méretéhez igazítsák, az átláthatóságot oly módon növeljék, hogy ne lehessen egyetlen ügylettel kapcsolatban sem azt állítani, hogy ott bármiféle visszaélés történt – ahogyan az az utóbbi időben napvilágot látott némely kamarai szerződés esetében előfordult. S különösen és mindenek előtt, hogy ne fordulhasson elő többé az elmúlthoz hasonló másfél év az ügyvédség életében.
Azt, hogy megválasztott képviselőink munkáját a tagság iránti elkötelezettség és nem a hatalomhoz való görcsös ragaszkodás jellemzi, mi sem bizonyíthatja jobban, mint egy új választói közgyűlés összehívása. Az új választás a jelenlegi vezetés képviselői számára bizalmi szavazásként is szolgálhat. Mert véleményünk, hogy a jelen helyzetben nem elegendő, hogy egy bírói döntés előírta az eredeti helyzet visszaállítását. Most az szükséges, hogy maga a tagság dönthessen arról, “visszahelyezi-e” a vezetést 2014-es pozíciójába a bírósághoz hasonlóan, vagy valódi változást akar.
Jogilag ugyan helytálló lehet az az álláspont, hogy mivel a 2014-ben megválasztott elnökség, immár egy jogerős ítélettel alátámasztva, szabályszerűen került köztestületünk élére, úgy a következő általános választásokra 2018-ban kerüljön sor. Jogilag helytálló, azonban meggyőződésünk, lelkiismeretünk azt diktálja, hogy a bizalmi kérdés mentén ideje van az esetleg személyekre is kiható, de alapvetően a szemléletmódot gyökeresen megváltoztató változásokra.
A közeli jövőben a budapesti ügyvédséget nyomasztó problémákat megoldási javaslatainkkal együtt, minden fórumon jelezni fogjuk az elnök és az elnökség megválasztott tagjai felé. Bízunk benne, hogy nyitott kapukat döngetünk majd, mivel az érdek közös: egy erős, társadalmilag megbecsült, biztos megélhetéssel rendelkező, elégedett ügyvédi kar kialakulása és fennmaradása az időnként mégoly viharos társadalmi viszonyok között is. Ehhez kívánunk mindannyiunknak jó egészséget, kellő elkötelezettséget és kitartást!
A Kúria döntése elé
Kolléganők, Kollégák!
Holnap reggel 9.00 órakor döntés várható a régóta húzódó perben, a Budapesti Ügyvédi Kamara két évvel ezelőtti tisztségviselő-választása kapcsán. A Kúria dönt majd a jogerős ítélettel szemben benyújtott felülvizsgálati kérelem tárgyában.
A mi véleményünk szerint a döntés legfeljebb jogi szempontból határozhatja meg, hogy kell-e új választást tartani a Budapesti Ügyvédi Kamarában. A kamarai közélet tisztasága, a kétségek és aggályok eloszlatása – a Kúria döntésétől függetlenül – kizárólag új választások útján biztosítható.
A Kamara a 2014-ben megválasztott vezetésével és a választásokon alulmaradt csoportosulással eljutott oda, hogy az Igazságügyi Minisztérium kezdeményezte miniszteri biztos kinevezését a kamaránk élére, és lassan két éve nincs vége a 2014-es választásoknak. Ilyen körülmények között egy szabad hivatásrend felvilágosult vezetőitől akkor is elvárható az új választások kiírása, ha a biróság ítélete megerősítené jogállásukat.
Ezért mi, a Kollégák a XXI. századi Ügyvédségért csoport, továbbra is teljes mellszélességgel kiállunk az új kamarai választások haladéktalan kiírása mellett, amely a Kamaránk társadalmi elismertségének, becsületének helyreállítására az egyetlen lehetséges megoldás.
A BÜK felülvizsgálati kérelme a “választási per”-ben
A mai napon elvileg minden kollégához eljutott a Budapesti Ügyvédi Kamara hírlevelén keresztül az a felülvizsgálati kérelem, amelyben a BÜK a Kúria döntését kéri a 2014-es kamarai választások eredményét megsemmisítő, jogerős bírósági ítéletek kapcsán.
A felülvizsgálati kérelmet már mi is kértük levélben a BÜK jelenlegi megbízott vezetésétől, és nagy örömünkre szolgál, hogy ezt a tagság számára valóban lényeges iratot végre teljes terjedelmében a BÜK tagjainak rendelkezésére bocsátották. Szerényen reméljük, hogy talán egy picit a mi kérelmünk is hozzájárult ahhoz, hogy a felülvizsgálati kérelmet végre elolvashassuk, értelmezhessük, és valamennyien, ki-ki a saját ügyvédi-jogászi szubjektumán átszűrve, levonhassuk belőle a megfelelő következtetéseket.
A felülvizsgálati kérelem linkjét megosztjuk minden BÜK tag olvasónkkal a hírlevelünkben!
Megdolgozni a munkabérért kell, a kártérítés az jár - Kaltenbach Jenő. - A bíróságokért tüntettek Budapesten
A kormány képviselőinek beavatkozása a gyöngyöspatai kártérítési ügybe törvénybe ütköző, a jogállami keretek és a bíróságok függetlenségének megsértése, a politikai haszon reményében az embereket egymás ellen fordítja, uszító propaganda –...
Ügyvédi vélemények arról, hogy a kormány nemzeti konzultációt indít a "börtönbizniszről" és a "joggal üzletszerűen visszaélő" szervezetekről (video)
A Magyar Ügyvédi Kamara "börtönbiznisz" ügyben kiadott korábbi tilztakozó nyilatkozatá, majd több ügyvéd különböző médiumokban kifejtett felháborodását követően legfrissebben az Ügyvédekkel a Demokratikus Jogállamért (ÜDE) egyesület foglalta össze mintegy hitvallásszerűen...
Jelentősen csökkent a jogtalan letöltések száma Magyarországon és Európában
Jelentősen csökkent a jogtalan letöltések száma Magyarországon, tizenkét százalékkal kevesebb tartalmat töltenek le illegálisan - a Szellemi Tulajdon Nemzeti Hivatalának (SZTNH) elnöke tájékoztatója szerint. ...
Megszűnnek a közigazgatási és munkaügyi bíróságok - Változások április 1-jétől
2020. március 31. napjával jogszabályi változás folytán megszűnnek a közigazgatási és munkaügyi bíróságok (KMB-k). A közigazgatási perekben 2020. április elsejétől elsőfokon nyolc törvényszék (Fővárosi Törvényszék, Budapest Környéki Törvényszék, Debreceni Törvényszék,...
Téves EU-törvényszéki jogértelmezés a jogi képviselő függetlenségének követelménye kapcsán - EU-bírósági döntés
Az EU Törvényszéke tévesen értelmezte a jogot annak megállapításakor, hogy a valamely fél és ügyvédje között fennálló oktatási szerződés sérti az uniós bíróságok előtt eljáró jogi képviselő függetlenségének követelményét. A...
Egyre több a GDPR-bírság
Már több mint 140 millió forint GDPR-bírságot szabtak ki a Magyarországon működő cégekre, a legtöbb szervezet késik a GDPR megfeleléshez szükséges IT-fejlesztések befejezésével, amivel további bírságokat kockáztatnak. ...
Célkeresztbe kerültek a katások
Miközben programozók, mérnökök és fodrászok tucatjai választják jelenleg is a katát Magyarországon, az adónem egyre inkább a támadások kereszttüzébe kerül. A NAV láthatóan egyre komolyabban vizsgálódik a katásokat foglalkoztató vállalkozások...
36 040 látogató